
	  РЕПУБЛИКА БЪЛГАРИЯ
  Регионално управление на образованието – Сливен 
	 




	
ДО
ДИРЕКТОРИТЕ НА 
ОБРАЗОВАТЕЛНИ ИНСТИТУЦИИ ОТ 
ОБЛАСТ СЛИВЕН



	Относно:
	Молба за съдействие за представяне на деца и родители на изискванията за гарантиране на безопасност на обществени места съгласно Закона за закрила на детето и Наредбата за специализирана закрила на деца на обществени места



[bookmark: _GoBack]УВАЖАЕМИ ГОСПОЖИ И ГОСПОДА, 
В Регионално управление на образованието – Сливен постъпи писмо № 9105-316/18.12.2024 г. от д-р Емилия Лазарова, зам.-министър на образованието и науката, по повод постъпило в МОН писмо с вх. № 0308/63/16.12.2024 г. от Държавната агенция за закрила на детето (ДАЗД) относно оказване на съдействие за представяне на деца и родители на изискванията за гарантиране на безопасност на обществени места съгласно Закона за закрила на детето и Наредбата за специализирана закрила на деца на обществени места. В тази връзка ДАЗД информира, че като сериозен проблем се очертава фактът, че голяма част от родителите и децата не познават и/или не разбират изискванията и отговорностите за осигуряване на безопасност, контрол и надзор върху децата в публичното пространство, произтичащи от Наредбата за специализирана закрила на деца на обществени места. 
Предвид необходимостта от навременни действия в светлината на наближаващите празници и ваканционни дни от ДАЗД се обръщат към Министерството на образованието и науката за съдействие посредством регионалните управления на образованието и образователните институции в страната – в присъствена или друга форма (чрез електронен дневник, интернет страници и други платформи), да бъдат представени по достъпен начин на деца и родители изискванията за гарантиране на безопасност съгласно чл. 8, ал. 3 и ал. 4 от Закона за закрила на детето и конкретно разпоредбите  на чл. 5а, ал. 1 от Наредбата за специализирана закрила на деца на обществени места, а именно:
-	родителите, настойниците, попечителите или другите лица, които полагат грижи за дете, са длъжни да го придружават на обществени места след 20,00 часа, ако детето не е навършило 14-годишна възраст;
-	деца, навършили 14 години, не могат да остават сами навън след 22,00 часа, без да бъдат придружени от родител, настойник или друг пълнолетен човек, който се грижи за тях (това му качество се удостоверява с декларация по образец, която изпращам в приложение).
С оглед на изложеното моля за Вашето съдействие за своевременно информиране на деца и родители по подходящ начин за изискванията за гарантиране на безопасност на обществени места съгласно Закона за закрила на детето и Наредбата за специализирана закрила на деца на обществени места.

Приложение: Условия за придружаване на деца на обществени места след 20:00 часа и 22:00 часа и Декларация за определяне на придружител на дете

С уважение,

Д-р Кристиана Добрева-Станкова

Началник на РУО - Сливен


